钦定古今图书集成/明伦汇编/官常典/第375卷 > 周
## 钦定古今图书集成/明伦汇编/官常典/第375卷 > 周

周以宰夫掌朝觐、会同、宾客之牢礼，以膳夫、庖人、内
饔、外饔、亨人掌王及后世子之膳羞，设酒正以统酒
人、浆人。而笾幂、醯醢之属，各有专司。
按《周礼天官》“冢宰治官”之属：宰夫，下大夫四人，上士
八人，中士十有六人，旅下士三十有二人。宰夫之职，
凡朝觐、会同、宾客，以牢礼之法，掌其牢礼、委积、膳献、
饮食、宾赐之飧牵与其陈数。

〈注〉牢礼之法，多少之差，及其时也。三牲牛羊豕具为一牢。委积，谓牢米薪刍，给宾客道用也。膳献，禽羞俶献也。饮食，燕飨也。郑司农云：“飧，夕食也。牵，牲牢可牵而行者。”郑元谓飧客始至所致礼。凡此礼陈数存可见者，惟有《行人》《掌客》及《聘礼》。《公食大夫

膳夫》，上士二人，中士四人，下士八人，府二人，史四人，
胥十有二人，徒百有二十人。

〈注〉“膳”之言善也。今时美物曰“珍膳。”膳夫，食官之长也。

《膳夫》掌王之食饮、膳羞，以养王及后、世子。

〈注〉食，饭也。饮，酒浆也。膳，牲肉也。羞，有滋味者。凡养之具，大略有四。

凡王之馈，食用六谷，膳用大牲，饮用六清，羞用百二
十品，珍用八物，酱用百有二十瓮。

〈注〉进物于尊者曰馈。此馈之盛者，王举之馔也。六牲，马、牛、羊、豕、犬、鸡也。羞出于牲及禽兽，以备滋味，谓之庶羞。《公食大夫礼》，《内则》“下大夫十大，上大夫二十”，其物数备焉。天子诸侯有其数，而物未得尽闻。珍谓淳熬、淳母、炮豚、炮牂、𢭏珍、渍熬肝膋也。酱谓醯醢也。王举则醢人共醢六十瓮，以五齑、七醢、七菹、三臡实之。《酰人》共齑菹酰物六十瓮。郑司农云：“羞，进也。六榖，稌、黍、稷、梁、麦、菰、𣆂、雕胡也；六清，水、浆、醴。”《酏臡》，奴兮反。稌，他古反。菰，古吴反。本又作《凉。酏》，以支反。

王日一举，鼎十有二物，皆有俎。

〈注〉杀牲盛馔曰“举。”王日一举，以朝食也。后与王同庖。鼎十有二，牢鼎九，陪鼎三。物谓牢鼎之实，亦九俎。

以乐侑食，膳夫授祭品尝食，王乃食。

〈注〉侑犹劝也。祭谓刌肺脊也。《礼》：“饮食必祭”，示有所先。品者，每物皆尝之，道尊者也。刌，寸本反。

卒食，以乐彻于造。

〈注〉造，作也。郑司农云：“造谓食之故所居处也。已食彻置故处。”

王齐日三举。

〈注〉郑司农云：“齐必变食。”

大丧则不举，大荒则不举，大札则不举，天地有灾则
不举，邦有大故则不举。

〈注〉大荒、凶年。大札、疫疠也。天灾，日月晦食，地灾，崩动也。大故，寇戎之事。郑司农云：“大故，刑杀也。”

王燕食则奉膳赞祭。

〈注〉《燕食》，为日中与夕食。奉膳，奉朝之馀膳，所祭者牢肉。

凡王祭祀、宾客食，则彻王之胙俎

〈注〉“膳夫亲彻胙俎”，胙俎最尊也，其馀则其属彻之。宾客食，而王有胙俎。王与宾客礼食，主人饮食之俎，皆为胙俎，见于此矣。

凡王之稍事，设荐脯醢。

〈注〉郑司农云：“稍事为非日中、大举时而间食，谓之稍事。膳夫主设荐脯醢。”郑元谓：“稍事有小事而饮酒。”

王燕饮酒，则为献主。

〈注〉郑司农云：“主人当献宾，则膳夫代王为主，君不敌臣也。”《燕义》曰：“使宰夫为献主，臣莫敢与君亢礼，

掌后及世子之膳羞。”

〈注〉亦主其馔之数，不馈之耳。

凡《肉修》之颁赐皆掌之。

〈注〉郑司农云：“修，脯也。”

凡祭祀之致福者，受而膳之。

〈注〉致福，谓诸臣祭祀进其馀肉，归胙于王。郑司农云：“膳夫受之，以给王膳。”

以挚见者，亦如之。

〈注〉郑司农云：“以羔、雁、雉为挚，见者亦受，以给王膳，

岁终则会，唯王及后、世子之膳不会。”

〈注〉不会计多少，优尊者。其颁赐诸臣，则计之。

“庖人，中士四人，下士八人，府二人，史四人，贾八人，胥
四人，徒四十人。”

〈注〉“庖”之言苞也，裹肉曰苞。苴贾主市买，知物贾。

庖人掌共六畜、六兽、六禽，辨其名物。

〈注〉六畜，六牲也。始养之曰畜，将用之曰牲。《春秋传》曰：“卜日曰牲。”郑司农云：“六兽：麋、鹿、熊、麇、野豕、兔。六禽：雁、鹑、鷃、雉、鸠、鸽。”郑元谓《兽人》“冬献狼，夏献麋。”又《内则》无熊，则六兽当有狼，而熊不属。六禽于禽兽及六挚宜为羔、豚、犊、麛、雉、雁。凡鸟兽未孕曰禽，《司马职》曰：“大兽公之，小禽私之。”

凡其死生鱻薧之物，以共王之膳与其荐羞之物，及
后、世子之膳羞。

〈注〉凡计数之，荐亦进也。备品物曰荐，致滋味乃为羞。王言“荐”者，味以不亵为尊。郑司农云：“鲜谓生肉，薧谓干肉。”

共祭祀之好羞。

〈注〉谓四时所为膳食。若荆州之䱹鱼，青州之《蟹胥》，虽非常物，进之孝也。

共丧纪之庶羞，宾客之禽献。

〈注〉《丧纪》：丧事之祭。谓虞祔也。禽献，献禽于宾客。献，古文为兽，杜子春云：“当为献。”

凡令禽献，以法授之，其出入亦如之。

〈注〉令，令，兽人也。禽兽不可久处，宾客至，将献之，庖人乃令兽人取之，必书所当献之数与之。及其来致禽，亦以此书校数之。至于献宾客，又以此书付使者，展而行之。掌客乘禽于诸侯，各如其命之数。《聘礼》：“乘禽于客日，如其饔饩之数；士中日则二双。”

凡用禽献，春行羔豚膳膏香，夏行腒鱐膳膏臊，秋行
犊麛膳膏腥，冬“行，《鱻羽》膳膏膻。”

〈注〉“用禽。献”，谓煎和之以献王。郑司农云：“膏香，牛脂也，以牛脂和之。腒干，雉，鱐干，鱼。膏臊，豕膏也，以豚膏和之。”杜子春云：“膏臊，犬膏。膏腥，豕膏也。鲜，鱼也；羽，雁也。膏膻，羊脂也。”郑元谓：“膏腥，鸡膏也。”羔、豚，物生而肥，犊与麛，物成而充，腒、鱐暵热而干，鱼、雁水涸而性定。此八物者，得四时之气尤盛，为人食之弗胜，是以用休废“之脂膏，煎和膳之。牛属司徒，土也；鸡属宗伯，木也；犬属司寇，金也；羊属司马，火也。

岁终则会，唯王及后之膳禽不会。”

〈注〉膳禽，四时所膳禽，献加，世子可以会之。

《内饔》：“中士四人，下士八人，府二人，史四人，胥十人，徒
百人。”

〈注〉饔，割亨，煎和之称。《内饔》所主在内。

《内饔》，“掌王及后、世子膳羞之割亨、煎和之事。辨体，名
肉物”，辨百品味之物。

〈注〉割肆，解肉也。亨，煮也。煎，和齐，以五味体名，脊、胁、肩、臂、臑之属。肉物，胾燔之属。百品味，庶羞之属。言百，举成数。

“王举，则陈其鼎俎”，以牲体实之。

〈注〉“取于镬以实鼎，取于鼎以实俎。”实鼎曰“脀”，实俎曰“载。”

《选百羞》酱物珍物以俟馈。

〈注〉先进食之时，恒选择其中御者。

共后及世子之膳羞。

〈注〉《膳夫》掌之，是乃共之。

辨腥臊膻香之不可食者：“牛夜鸣则庮，羊泠毛而毳
膻，犬赤股而躁臊，鸟皫色而沙鸣狸，豕盲视而交睫
腥，马黑脊而般臂蝼。”

〈注〉腥臊、膻香可食者是别。其不可食者，则所谓者皆臭味也。泠毛，毛长总结也。皫，失，色不泽美也。沙，澌也。交睫。腥。腥当为“星”，声之误也。肉有如米者似

《星般》臂，臂毛有文。郑司农云：“庮，朽木臭也。蝼，蝼蛄臭也。” 杜子春云：“盲视，当为望视。” 庮音由。皫，本又作“犥” ，芳表反。

凡宗庙之祭祀，掌割亨之事。凡燕饮食，亦如之。“《凡掌
共羞》，修、刑、膴、胖、骨、鱐，以待共膳。”

〈注〉《掌共》，共当为具。羞，庶羞也。修，锻脯也。胖如脯而腥者。郑司农云：“刑膴谓夹脊肉，或曰膺肉也。骨鱐谓骨有肉者。”郑元谓：“刑铏，羹也。膴，䐑肉大脔，所以祭者。骨，牲体也。鱐，鱼干。”

凡王之好赐《肉修》，则饔人共之。

〈注〉《好赐》，王所善而赐也。

《外饔》，中士四人，下士八人，府二人，史四人，胥十人，徒
百人。

〈注〉《外饔》所主“在外。”

外饔：“掌外祭祀之割亨，共其脯修、刑膴，陈其鼎俎，实
之牲体鱼腊。凡宾客之飧饔，飨食之事，亦如之。”

〈注〉飧，客始至之礼。饔，既将币之礼。致礼于客，莫盛于饔。

邦“飨耆老孤子”，则掌其《割亨》之事。飨士庶子，亦如之。

〈注〉“孤子”者，死王事者之子也。“士庶子，卫王宫”者，若今时之飨卫士矣。

《师役》，则掌共其献赐脯肉之事。

〈注〉献谓酌其长帅。

凡小丧纪，陈其鼎俎而实之。

〈注〉谓“《丧事》之奠祭。”

《亨人》，“下士四人；府一人，史二人，胥五人，徒五十人。”

〈注〉主为外内饔煮肉者。

《亨人》掌其鼎镬，以给水火之齐。

〈注〉镬，所以煮肉及鱼腊之器。既熟，乃脀于鼎。齐多少之量。

职外内饔之爨、亨煮，辨膳羞之物。

〈注〉职，主也。爨，今之灶，主于其灶𢦓物。

祭祀共大羹铏羹。宾客亦如之。

〈注〉《大羹肉湆》。郑司农云：“大羹不致，五咏也。铏羹加盐菜矣。”

《酒正》，中士四人，下士八人，府二人，史八人，胥八人，徒
八十人。

〈注〉“酒正”，酒官之长。

《酒正》“掌酒之政令，以式法授酒材。”

〈注〉式法作酒之法。式作酒，既有米麹之数，又有功沽之巧。《月令》曰：“乃命大酋，秫稻必齐，麹糵必时，湛

饎必洁，水泉必香，陶器必良，火齐必得。”郑司农云：

授酒人以其材

凡为《公酒》者，亦如之。

〈注〉谓“《乡射》饮酒，以公事作酒者”，亦以式法及酒材授之，使自酿之。

辨“五齐”之名：“一曰泛齐，二曰醴齐，三曰盎齐，四曰缇
齐，五曰沈齐。”

〈注〉“泛者，成而滓浮，泛泛然，如今宜成醪矣。醴犹体也，成而汁滓相将，如今恬酒矣。盎犹翁也，成而翁翁然。葱白色，如今酂白矣。缇者，成而红赤，如今下酒矣。沈者，成而滓沈，如今造清矣。自醴以上尤浊，缩酌者，盎以下差清。其象类则然，古之法式，未可尽闻。杜子春读‘齐’”皆为粢。又《礼器》曰：“缇酒之用，元酒之尚。”郑元谓：“齐者，每有祭祀，以度量节作之。酂宜作‘醝’”，在何反。

辨“三酒”之物：一曰“事酒”，二曰“昔酒”，三曰《清酒》。

〈注〉郑司农云：“事酒，有事而饮也。昔酒，无事而饮也。清酒，祭祀之酒。郑元谓事酒，酌有事者之酒。其酒则今之醳酒也。昔酒，今之酋久。白酒，所谓旧醳者也。清酒，今中山冬酿，接夏而成。”

辨四饮之物：一曰清，二曰医，三曰浆，四曰酏。

〈注〉清，谓醴之泲者。《医内则》所谓“或以酏为醴。”凡醴浊酿，酏为之则少清矣。酏，今之粥。

掌其厚薄之齐，以共王之四饮、三酒之馔，及后、世子
之饮与其酒。

〈注〉后世子不言馔，其馈食不必具设之。五齐正用醴为饮者，取醴恬与酒味异也，其馀四齐味皆似酒。

凡祭祀，以法共五齐、三酒，以实八尊。大祭三贰，中祭
再贰，小祭壹贰，皆有酌数。唯齐酒不贰，皆有器量。

〈注〉酌器所用。注：尊中者，数量之多少未闻。郑司农云：“三贰、三益副之也。大祭天地，中祭宗庙，小祭五祀。齐酒不贰，为尊者质，不敢副益也。”杜子春云：“齐酒不贰，谓五齐以祭，不益也。其三酒人所饮者益也。”郑元谓：“大祭者，王服大裘、衮冕所祭也；中祭者，王服鷩冕、毳冕所祭也；小祭者，王服希冕、元冕所祭也。三贰、再贰、一”贰者，谓就三酒之尊而益之也。《礼运》曰：“元酒在室，醴盏在户，粢醍在堂，澄酒在下。”澄酒是三酒也。益之者，以饮诸臣，若今常满尊也。祭祀必用五齐者，至敬不尚味而贵多。品

使其士奉之。

〈注〉《礼》：“酒，王所致酒也。王致酒，后致饮，夫妇之义。糟，医酏不泲”者，泲曰清，不泲曰糟。后致饮，无醴，医酏不清者，与王同体，屈也，亦因以少为贵。士谓酒人、浆人、奄士。

凡王之燕饮酒，共其计，酒正奉之。

〈注〉共其计者，献酬多少，度当足也。故书“酒正”，无“酒”字。郑司农云：“正奉之酒正奉之也。”

凡飨士庶子，飨耆老孤子，皆共其酒，无酌数。

〈注〉要以醉为度。

掌酒之赐颁，皆有法以行之。

〈注〉法尊卑之差。

凡有秩酒者，以《书契》授之。

〈注〉郑司农云：“有秩酒者，给事中予之酒。秩，常也，常受酒者，《国语》曰：‘至于今秩之’。郑元谓：所秩者谓老臣。《王制》曰：‘七十不俟朝，八十月告存，九十日有秩’。

酒正之出，日入其成，月入其要，小宰听之。”

〈注〉出，谓授酒材及用酒之多少也。受用酒者，日言其计于酒正，酒正月尽言于小宰。

岁终则会，唯王及后之饮酒不会。以《酒式》诛赏。

〈注〉“诛赏作酒之善恶”者。

酒人，“奄十人、女酒三十人、奚三百人。”

〈注〉奄，精气闭藏者，今谓之宦人。《月令》：“仲冬，其器闳以奄。”女酒，女奴晓酒者，古者从坐，男女没入县官为奴，其少才知以为奚，今之侍史官婢，或曰奚宦女。

酒人：“掌为五齐三酒，祭祀则共奉之，以役世妇。”

〈注〉世妇，谓宫卿之官。掌女宫之宿戒及祭祀，比其具。酒人共酒，因留与其奚，为世妇役，亦官联。

共宾客之礼酒，饮酒而奉之。

〈注〉酒正使之也。《礼》酒，飨燕之酒，饮酒食之酒，此谓给宾客之稍。王不亲飨燕，不亲食，而使人各以其爵，以酬币侑币致之，则从而以酒往。

凡事“共酒”，而入于酒府。

〈注〉“入于酒正之府”者，是王燕饮之酒，酒正当奉之。

凡祭祀，共酒以往。

〈注〉不言“奉小祭祀。”

宾客之陈酒亦如之。

〈注〉谓若归饔饩之酒，亦自有奉之者，以酒从往。

“浆人，奄五人、女浆十有五人，奚百有五十人。”

〈注〉“女浆”“女奴晓浆”者。

《浆人》，掌共王之六饮：水、浆、醴、凉、医、酏，入于酒府。

〈注〉王之六饮，亦酒正当奉之。醴，醴，清也。郑司农云：“凉，以水和酒也。”郑元谓“凉，今寒粥，若糗饭杂水也。酒正不辨水凉者，无厚薄之齐。”

共宾客之稍礼。

〈注〉稍礼，非飧饔之礼。留间，王稍所给宾客者，浆人所给，亦六饮而已。

《共》夫人致饮于宾客之礼，清醴医酏糟而奉之。

〈注〉亦酒正使之三物，有清，有糟。夫人不体王，得备之礼，饮醴用柶者，糟也；不用柶者，清也。

凡饮共之。

〈注〉谓非食时。

凌人：下士二人；府二人，史二人，胥八人，徒八十人。

〈注〉“凌，冰”室也。

凌人：“掌冰，正岁十有二月，令斩冰三其凌。”

〈注〉正岁季冬，火星中大寒冰方盛之时。《春秋传》曰：“火星中而寒暑退，凌冰室也。”三之者，为消释度也。故书正为政。郑司农云：“掌冰政，主藏冰之政也。”杜子春读掌冰为主冰也。政当为正，正谓夏正三其凌，三倍其冰。

《春始治鉴》。

〈注〉鉴以盛冰，置食物于中，以御温气。春而始治之，为“二月将献羔而启冰。”

凡外内饔之膳羞鉴焉。凡酒浆之酒醴亦如之。

〈注〉酒醴见温，气亦失味。“酒浆”，酒人浆人也。

祭祀共冰鉴，宾客共冰。

〈注〉不以鉴往，嫌使停膳羞。

大丧，共夷槃冰。

〈注〉夷之言尸也，实冰于夷槃中，置之尸床之下，所以寒尸。尸之槃曰夷槃，床曰夷床，衾曰“夷衾”，移尸曰“夷于堂”，皆依尸而为言者也。《汉礼器制度》：大槃广八尺，长丈二尺，深三尺，漆赤中。

夏颁冰掌事。

〈注〉暑气盛，王以冰颁赐，则主为之。《春秋传》曰：“古者日在北陆而藏冰，西陆朝觌而出之。”

《秋刷》。

〈注〉刷，清也。《郑司农》云：“刷除冰室，当更内新冰。”郑元谓秋凉冰不用，可以清除其室。

〈注〉《竹》曰笾。女笾，女奴之晓笾者。

笾人掌四笾之实。

〈注〉笾，竹器如豆者，其容实皆四升，

朝事之笾，其实麷。蕡，白黑形，盐膴，鲍鱼鱐。

〈注〉蕡，枲实也。郑司农云：“朝事谓清朝未食，先进寒具口实之笾。故麦曰麷，麻曰蕡，稻曰白，黍曰黑。”筑盐以为虎形，谓之形盐，故《春秋传》曰：“盐虎形。”郑元谓以《司尊彝之职》参之。朝事谓祭宗庙荐血腥之事。形盐，盐之似虎者。膴䐑，生鱼为大脔。鲍者于楅室中。糗干之出于江淮也。鱐者，析干之出东海。王者备物，近者腥之，远者干之，因其宜也。今河间以北，煮穜麦卖之，名曰“逢燕人。”脍鱼方寸，切其腴以啖。所贵麷，芳弓反。䐑，直辄反。

馈食之笾，其实枣、栗、桃、干、䕩、榛、实。

〈注〉馈食荐孰也。今吉礼存者，《特牲》《少牢》，诸侯之大夫士祭礼也。不祼不荐，血腥而自荐孰始，是以皆云馈食之礼。干䕩，干梅也，有桃诸梅诸，是其干者，榛似栗而小。䕩音老。

加笾之实，蔆芡栗脯。蔆芡，栗脯。

〈注〉加笾，谓尸既食后亚献尸所加之笾。重言之者，以四物为八。笾，蔆，芰也；芡，鸡头也。栗与《馈食》同。郑司农云：“蔆，芡，脯修。”

羞笾之实，糗饵粉糍。

〈注〉羞笾，谓若《少牢》主人酬尸，宰夫羞房中之羞于尸侑，主人、主妇皆右之者。故书“糍”作“茨。”郑司农云：“糗，熬大豆与米也。粉，豆屑也。”茨字或作糍，谓干饵饼之也。郑元谓此二物皆粉，稻米黍米所为也。合蒸曰饵，饼之曰糍。糗者，𢭏粉熬大豆为饵，糍之黏著以粉之耳。饵言糗，糍言粉，互相足。

凡祭祀，共其笾荐羞之实。

〈注〉荐、羞，皆进也。未食未饮曰荐，既食既饮曰羞。

丧事及宾客之事，共其荐笾羞笾。

〈注〉《丧事之笾》，谓殷尊时，

为王及后、世子共其内羞。

〈注〉“于其饮食”，以共《房中》之羞。

凡“笾事掌之。”
“醢人，奄一人，女醢二十人，奚四十人。”

〈注〉醢，豆实也。不谓之豆，此主醢豆，不尽于醢也。女醢，女奴晓醢者。

《醢人》：“掌四豆之实。朝事之豆，其实韭菹、醓醢、昌本、麋
臡、菁菹、鹿臡、茆菹、麇臡。”

〈注〉醓，肉汁也。昌本：菖蒲根切之四寸为菹。三臡，亦醢也。作醢及臡者，必先膊干其肉，乃后莝之，杂以梁麹及盐，渍以美酒，涂置瓶中，百日则成矣。郑司农云：“麇臡，麋骭，髓醢，或曰糜臡，酱也。有骨为臡，无骨为醢。”菁菹，韭菹。郑大夫读茆为茅。茅菹，茅初生。或曰茆，水草。杜子春读茆为卯。郑元谓：“菁，蔓菁也；茆，凫葵也。”

馈食之豆，“其实葵菹蠃醢，脾析蠯醢，蜃蚳醢，豚拍，鱼
醢。”

〈注〉蠃螔蝓蜃，大蛤。蚳，蛾子。郑司农云：“脾析牛百叶也。蠯，蛤也。”郑大夫、杜子春皆以拍为膊，谓胁也。或曰豚拍肩也，今河间名豚胁，声如鍜。《鏄蠯》，蒲佳反。蚳，音移。蛾音蚁。

加豆之实，“芹菹兔醢，深蒲醓醢，箈菹雁醢，笋菹，鱼醢。”

〈注〉芹，楚葵也。郑司农云：“深蒲，蒲蒻入水深，故曰深蒲”，或曰深蒲，桑耳。醓，醢，肉酱也。箈，水中鱼衣。故书雁或为鹑。杜子春云：“当为雁。”郑元谓：深蒲，蒲始生水中子。箈，箭萌。笋，竹萌。箈音迨。

羞豆之实，酏食，糁食。

〈注〉郑司农云：“酏食，以酒酏为饼。糁食，菜𫗧蒸。”郑元谓“酏。”也。《内则》曰：“取稻米，举糔溲之，小切狼臅膏，以与稻米为”又曰：“糁，取牛羊豕之肉，三如一，小切之，与稻米，稻米二肉一，合以为饵，煎之。”糔，思柳反。臅，昌蜀反。

凡祭祀，共荐羞之豆实。宾客、丧纪，亦如之。为王及后、
世子共其内羞。“王举，则共醢六十瓮，以五齐、七醢、七
菹”、三臡实之。

〈注〉齐当为齑。五齑，昌本、脾析、蜃、豚拍、深蒲也。七醢，醓、蠃、蠯、蚳、鱼、兔、雁、醢。七菹，韭、菁、茆、葵、芹、箈、笋菹。三臡，糜、鹿、麇、臡也。凡醯酱所和，细切为齑，全物若䐑为菹。《少仪》曰：“麋鹿为菹，野豕为轩”，皆䐑而不切。麇为辟鸡，兔为宛脾，皆䐑而切之。切葱若薤，实之酰以柔之。由此言之，则齑菹之称。菜肉通。齐，子西反。

宾客之礼，共醢五十瓮。

〈注〉致饔《饩时》。

凡事共《醢》。

酰人，“奄二人、女酰二十人、奚四十人。”

〈注〉女酰，女奴晓酰者。

《酰人》“掌共五齐、七菹，凡酰物，以共祭祀之齐菹。凡酰
酱之物。宾客，亦如之

〈注〉《齐菹》酱“属酰人”者，皆须酰成味。

王举，则共齐菹酰物六十瓮，共后及世子之酱。齐菹。
宾客之礼，共酰五十瓮，凡事共酰。

盐人，“奄二人、女盐二十人、奚四十人。”

〈注〉女盐：女奴晓盐者。

《盐人》“掌盐之政令，以共百事之盐。”

〈注〉《政令》，谓受入教所处置，求者所当得。

祭祀共其苦盐、散盐。

〈注〉杜子春读“苦”为“盬”，谓出盐直用不湅治。

宾客共其形盐、散盐。

〈注〉《形盐》盐之似虎形。

王之膳羞共饴盐，后及世子亦如之。

〈注〉饴盐，盐之甜者，今戎盐有焉。

凡齐事，鬻盐，以待戒令。

〈注〉“齐事”，和五味之事。

《幂人》，“奄一人、女幂十人、奚二十人。”

〈注〉以巾覆物曰“幂。”女幂，女奴晓幂者。

幂人掌共巾幂。

〈注〉《共巾》，可以覆物。

祭祀以疏布巾幂八尊。

〈注〉以《疏布》者，“天地之神尚质”，

以画布巾幂六彝。

〈注〉《宗庙可以文》。画者，画其云气与。

凡王巾皆黼。

〈注〉四饮三酒皆画黼，周尚武，其用文德则黼可。